Pircēja - pārdevēja distances līgums

**Interneta veikala www.voguls.lv distances līgums.**

     Veicot pasūtījumu interneta veikalā www.voguls.lv Jūs apliecināt, ka esat iepazinies un piekrītiet šī līguma noteikumiem un nosacījumiem. Ja pēc iepazīšanās ar Distances līguma noteikumiem Jums ir iebildumi pret tiem  t.i., Jūs kādam vienam vai vairākiem punktiem nepiekrītiet, aicinām Jūs iepirkties veikalos, kuros Vogulu keramiķi realizē savus darbus.

     Distances līgums tiek slēgts starp līdzējiem: Pārdevēju: interneta veikalu www.voguls.lv.īpašnieku Jānis Vogulis, P.k. 020181-11454, adrese: “Voguls”, Ceplīši, Lendžu pag. Rēzeknes novads, LV-4625 un Pircēju, kas izdara pasūtījumu un veic pirkumu interneta veikalā www.vpguls.lv.

**1. Par preces pasūtīšanu.**

Preci jāpasūta Pārdevēja interneta veikalā www.voguls.lv. Pēc pasūtījuma veikšanas, Pārdevējs Jūs sazvanīs un pēc Jūsu apstiprinājuma saņemšanas par pasūtījumu, Jūs saņemsiet rēķinu uz e-pastu, kas ir pasūtījuma veikšanas apstiprinājums.  Pēc rēķina saņemšanas Jums trīs darba dienu laikā jāveic rēķina apmaksa ar bankas pārskaitījumu (bankā vai internetbankā). Pēc rēķina apmaksas saņemšanas Pārdevēja kontā, Pārdevējs ar Jums 24h laikā sazināsies un vieniesies par piegādi. Savstarpēji vienojoties apmaksas kārtību var tikt mainīta.

**2. Pasūtījumu piegādes veidi un to izmaksas.**

Pasūtījuma piegādi veic kurjerpasts DPD,vai IPAKA, minimālā maksa par kurjerpasta pakalpojumiem ir EUR 6,00 (svars līdz 3 kg, izmērs līdz 30x30x30 cm).  Ja svars un izmēri tiek pārsniegti, Pārdevējs vajadzības gadījumā ar Jums sazināsies un saskaņos jaunās piegādes izmaksas un kārtību. Piegāde Rēzeknē ir bez maksas un atsevišķos gadījumos, kad Pārdevējam ir iespēja arī Rīgā ir bez maksas.

**3. Pasūtījuma izpildes laiks.**

Pasūtījuma izpildes termiņi ir 3 darba dienas, no rēķina apmaksas saņemšanas Pārdevēja bankas kontā.

**4. Par preces neiespējamību piegādāt preces izpārdošanas iemesla dēļ.**

Ja pasūtīta prece ir beigusies noliktavā, par to jūs tiksiet brīdināti uz Jūsu norādīto e-pastu vai telefoniski, ne vēlāk kā pēc 1 darba dienas no pasūtījuma saņemšanas dienas. Atlikumiem interneta veikalā ir informatīvs raksturs, tie tiek atjaunoti reizi 24h.

**5. Atteikuma un preču atgriešanas kārtība.**

Lai izmantotu atteikuma tiesības, Pircējs aizpilda un paraksta atteikumu, un nosūta Pārdevējam uz šādu adresi : “Voguls”, Ceplīši, Lendžu pag. Rēzeknes novads, LV-4625.

5.1. Pircējs 7 (septiņu) dienu laikā pēc rakstveida atteikuma nosūtīšanas atdod preci (ja tā ir piegādāta) Pārdevēja adresē “Voguls”, Ceplīši, Lendžu pag. Rēzeknes novads, LV-4625 (darbdienās no plkst. 9.00 līdz 19.00). Atteikumu var iesniegt arī kopā ar preci.

5.2. Pārdevējs atmaksā Preces, ko Pircējs ir nodevis atpakaļ, izmantojot atteikuma tiesības, cenu trīsdesmit dienu laikā pēc preces pieņemšanas, pārskaitot Preces cenu uz Pircēja norādīto bankas kontu. Samaksa skaidrā naudā netiek veikta. Piegādes maksa Pircējam netiek atmaksāta.

5.3. Pircējs ir atbildīgs par Preces kvalitātes un drošuma saglabāšanu atteikuma tiesību realizēšanas termiņā. Pircējs ir atbildīgs par Preces vērtības jebkāda veida samazināšanos, ja Prece ir izmantota tādā veidā, kas nav savienojams ar labas ticības principu, tai skaitā izmantota citā nolūkā, nevis Preces īpašības vai darbības noskaidrošanai.

5.4. Pārdevējam ir tiesības nepieņemt Preci un atteikt Pircējam izmantot atteikuma tiesības, kā arī neatmaksāt Pircēja par preci samaksāto naudu gadījumā, ja saskaņā ar 2002.gada 28.maija Ministru kabineta noteikumu Nr. 207 punktu 14.1, Preces vērtība ir samazināta, tai skaitā:

5.4.1. Prece ir nolietota un/vai bojāta;

5.4.2. Prece nav pilnā komplektācijā vai nav oriģinālajā iepakojumā, vai tās iepakojums ir būtiski bojāts (izņemot gadījumu, kad patērētājam nav iespējams atvērt iepakojumu to nesabojājot), lai varētu pasargātu preci no bojājumiem vai bojāšanās.

5.5.Precēm ir jābūt nebojātām, nezaudējušām preces izskatu (nenoņemtas un nesabojātas etiķetes, nenoplēstas aizsardzības plēves u. c.) un nelietotām. Prece ir jāatdod tās oriģinālajā iepakojumā, tādā pašā komplektācijā, kādā tā tika saņemta, noteikti atdodot preces iegādāšanās dokumentu, garantijas karti (talonu) (ja tāds tika izsniegts), lietošanas instrukcijas un citus preces piederumus.

5.6. Izdevumus Preču nogādei līdz Pārdevējam sedz Pircējs (izņemot, preces, kas neatbilst līguma noteikumiem). Ja Pircējs vēlas atdot Preces to piegādes laikā, tās jāatdod to piegādājošajam Pārdevēja pārstāvim (kurjeram), aizpildot atteikumu.

**6. Līguma noteikumiem neatbilstoša prece**

6.1. Pārdevējs neatbild par to, ka E-veikalā attēlos redzamās Preces pēc to krāsas, formas un citiem parametriem no cita rakursa nedaudz atšķiras. Visu preču foto E-veikalā atbilst originālajai precei taču tiem ir informatīvs raksturs.

6.2. Prasījumu par līguma noteikumiem neatbilstošu preci, kā arī pašu neatbilstošu Preci Pircējs iesniedz, ievērojot Ministru kabineta noteikumus Nr.631 “Kārtība, kādā piesakāms un izskatāms patērētāja prasījums par līguma noteikumiem neatbilstošu preci vai pakalpojumu” Pārdevēja adresē –“Voguls”, Ceplīši, Lendžu pag. Rēzeknes novads, LV-4625 (darbdienās no plkst.9.00 līdz 19.00) un tas tiek izskatīts spēkā esošo normatīvo aktu noteiktajā kārtībā un termiņos.

6.3. Atdodot atpakaļ vai mainot kvalitatīvas un Pircēja pasūtījumam atbilstošas Preces, piegādes maksa Pircējam netiek atmaksāta.

**7. Tiesības atteikties no pasūtījuma.**

7.1. Jums ir tiesības atteikties no pasūtījuma, gadījumā, ja no savas puses mēs neesam izpildījuši Pārdevēja norādītos preces piegādes termiņus.

7.2. Gadījumā, kad Jums uz pasūtījumu tiek piegādātas preces un ar Jums nav iespējams sazināties telefoniski un ar e-pasta starpniecību, vai arī Jūs atsakāties pieņemt pasūtījumu, kas bija Jums piegādāts uz pasūtījumu, tad šīs preces tiek glabātas mūsu noliktavā 3 mēnešus un tās ir iespējams saņemt 3 mēnešu laikā, iepriekš sazinoties ar mums un vienojoties par preču saņemšanas laiku un vietu.

**8. Informācijas apmaiņa**

## 8.1. Pārdevējs visus paziņojumus sūta un citādi sazinās ar Pircēju, izmantojot Pircēja norādīto e-pasta adresi vai tālruni.

## 8.2. Pircējs visus paziņojumus un jautājumus sūta, izmantojot  internet veikala sadaļu “Kontakti” –„  Būsim priecīgi ar Jums sazināties!” izvēlni, vai norādītos saziņas līdzekļus un adreses.

## Līgums tapis saskaņā ar sekojošiem normatīvajiem aktiem:

·         Patērētāju tiesību aizsardzības likums;

·         Ministru kabineta 2002.gada 28.maija noteikumi Nr.207 „Noteikumi par distances līgumu”